अयोध्यापुरी

नेपालको पूर्व प्रशासनिक विभाजन अनुसार, मध्यमाञ्चल विकास क्षेत्रको नारायणी अञ्चल, चितवन जिल्लामा अवस्थित एक गाविस थियो। 
एघारौँ राष्ट्रिय जनगणना २०६८मा यहाँको जनसङ्ख्या १०६९३ रहेको थियो जसमध्ये ४९१४ पुरुष र ५७७९ महिला रहेका थिए भने यहाँ २५५५ घरधुरी रहेको थियो। यो हाल माडी नगरपालिकामा पर्दछ।

यसको साविकको १-३ वडाहरू माडी नगरपालिकाको वडा नम्बर ७ हो भने ४,५,६ वडाहरू वडा नम्बर ८ र ७-९ वडाहरू वडा नम्बर ९ हो।

चर्चा
वि. सं. २०७७ मा प्रधानमन्त्री केपी ओलीले अनुसन्धाता लोकमणि पौडेल को अनुसन्धान का आधार मा अयोध्यापुरी नै भगवान रामको जन्मस्थान भएको दावी गरेपछि यो स्थान चर्चामा आएको थियो। पुरातत्व विभागले भने बाहिर आएका प्रमाणहरू भर पर्न योग्य नभएको भन्दै अयोध्यापुरीमा उत्खनन गरेपछि मात्रै भगवान रामको जन्मभूमि भए/नभएको यकिन हुने बताएको थियो। अयोध्यापुरी क्षेत्रमा महर्षि वाल्मीकिको आश्रम पनि छ। यस क्षेत्रमा भगवान रामसँग जोडिएको गुफा तथा अन्य प्राचिन सम्पदाहरू पनि भेटिन्छन्। 

सन्दर्भ सामग्रीहरू

श्रेणी:चितवन जिल्लाका ठाउँहरू
श्रेणी:माडी उपत्यकाका ठाउँहरू